சத்தியத்தை மீறுவது முறையா என்று கேட்க ராவணன் வெட்கி தலை குனிந்தான். இரு முறை தான் எப்படி எல்லாம் ஏமாந்து போனேன் என்பதை விவரமாகக் கூறிவிட்டு, மீண்டும் மூன்றாம் முறையாகக் கைலாயத்துக்கு சென்று சிவலிங்கத்தைப் பெற்று வரத் தீர்மானித்து விட்டதாகக் கூறியவுடன் அந்த வயதான மனிதர் அவனைத் தடுத்து நிறுத்தி நகைத்தவாறு கூறினார். இராவணா, இந்தச் சுலபமான காரியத்துக்கு நீ ஏன் தேவை இல்லாமல் கைலாயத்துக்குப் போக வேண்டும்? உன் ராஜ்யமான இலங்கையின் தென் பகுதியிலேயே பிரம்மா படைத்து வைத்துள்ள தக்ஷிண கைலாயம் எனும் மலைப் பருவத்தில் ஏராளமான லிங்கங்கள் உள்ளதே! அது உனக்குத் தெரியாதா? அதன் நடுவில் உள்ள மிகப் பெரிய சிவலிங்கம் சிவபெருமானே வந்து ஸ்தாபித்த ஆத்ம லிங்கமாகும்.